**Popis potrebnog materijala i pribora za 1. razred (Područna škola Gornji Kraljevec)**

Učenici prvi dan škole trebaju donijeti prazne školske torbe kako bi mogli preuzeti udžbenike.

Za početak prvog razreda potrebno je kupiti:

HRVATSKI JEZIK – pisanka A

MATEMATIKA – matematička bilježnica 1 (za 1. i 2. razred), ravnalo

PRIRODA I DRUŠTVO - pisanka A

Bilježnice potrebne za engleski jezik, vjeronauk i informatiku, učenici dogovaraju s predmetnim učiteljima po dolasku u školu.

TJELESNA I ZDRAVSTVENA KULTURA – nije potrebna posebna odjeća i obuća. Važno je da učenici u dane kada imaju tjelesni dolaze u školu u sportskoj odjeći i obući kako bi mogli neometano izvoditi vježbe. Djevojčice trebaju imati vezanu kosu.

LIKOVNA KULTURA - likovna kutija: tempere, 1 tuba bijele tempere, vodene boje, 3 kista različite veličine za akvarel i 3 kista različite veličine za tempere, posudica za vodu, paleta, spužvica i krpica za brisanje, podložak za zaštitu klupe prilikom rada (razrezana plastična vrećica, plastificirani stolnjak…), uljane pastele, glinamol, plastelin i komplet od 12 flomastera (ukoliko se već u pernici nalaze flomasteri tada nije potrebno kupovati dodatne za likovnu kutiju).

Likovni pribor donijeti u manjoj, potpisanoj kutiji. Nije potrebno kupovati one kutije za likovni u knjižari. Možete uzeti običnu kutiju od cipela ili kupite neku praznu (plastičnu ili kartonsku). Važno je samo da ima poklopac.

Ne kupovati likovnu mapu (i kolaž papir) zato što ćemo je naručiti zajedno s nastavnim listićima na početku nastavne godine.

Učenici svakoga dana trebaju imati knjige i bilježnice po rasporedu za taj dan, pernicu s 3 našiljene olovke, gumicom i šiljilom, škarice (prilagođene veličinom dječjim rukama, da nemaju oštri vrh, a da dobro režu (ako ima ljevaka pripaziti kod kupnje na to), ljepilo u stiku, drvene bojice te informativku ili blokić (za obavijesti i domaću zadaću). U torbi trebaju imati i fascikl (A4) za listiće.

Knjige trebaju biti omotane i na njima (kao i na bilježnicama) treba velikim tiskanim slovima biti napisano ime djeteta.

Učiteljica Andreja Vrbanec